- Home
- Politic
- Economic
- Social
- Externe
- Sănătate
- Sport
- Life-Inedit
- Meteo
- Healthcare Trends
- Economia digitală
- Angajat în România
- Ieși pe plus
- Video
Ministrul suedez de externe: NATO trebuie să creeze mai multe dificultăţi strategice pentru Rusia
- Occidentul ar trebui să creeze mai multe ,,dificultăţi strategice" pentru Rusia, prioritatea fiind ,,oprirea agresiunii împotriva Ucrainei", a declarat ministrul suedez de externe, Tobias Billström.
- Oficialul consideră că NATO nu acţionează suficient în această direcţie, motiv pentru care Ucraina suferă pierderi pe câmpul de luptă.
Sursa foto: Mediafax Foto
Ministrul suedez de externe, Tobias Billström, a declarat, în cadrul unui interviu pentru Euractiv, că agresiunea Rusiei împotriva Ucrainei trebuie oprită şi a subliniat importanţa de a sprijini Kievul în faţa ameninţărilor continue din partea Moscovei.
,,Trebuie să înţelegem că Rusia este un vecin care se comportă iresponsabil, care ameninţă lumea cu ameninţări nucleare iresponsabile şi cu ideea de a-şi recrea fostul imperiu în detrimentul unor state suverane independente (...) Trebuie să punem capăt acestui lucru", a spus Billström, potrivit Euractiv.
Declaraţia oficialului suedez vine după ce preşedintele francez Emmanuel Macron a insistat pentru ,,ambiguitate strategică" faţă de Rusia şi a sugerat posibilitatea trimiterii de trupe occidentale în Ucraina, care a generat controverse în rândul oficialilor europeni.
Având în vedere proximitatea lor geografică, statele nordice şi baltice au avertizat cu atât mai viguros în legătură cu ameninţarea unei eventuale victorii a Rusiei.
,,NATO nu face suficient pentru Ucraina", a încheiat Billström, adăugând că forţele armate ale Kievului au nevoie de mult mai mult decât dispun în acest moment pe front.
Suedia a devenit cel de-al 32-lea membru al Alianţei Nord-Atlantice la începutul acestei luni, la aproape doi ani după ce şi-a depus candidatura, după ce Turcia şi Ungaria au ridicat obiecţii de-a lungul demersului.
Pentru cele mai importante ştiri ale zilei, transmise în timp real şi prezentate echidistant, daţi LIKE paginii noastre de Facebook!
Urmărește Mediafax pe Instagram ca să vezi imagini spectaculoase și povești din toată lumea!
Răspunde pe site-urile Aleph News, Mediafax, Ziarul Financiar și pe paginile noastre de social media - ȘTIU și Aleph News. Vezi răspunsul la Știu, de la ora 19.55, Aleph News.
Conținutul website-ului www.mediafax.ro este destinat exclusiv informării și uzului dumneavoastră personal. Este interzisă republicarea conținutului acestui site în lipsa unui acord din partea MEDIAFAX. Pentru a obține acest acord, vă rugăm să ne contactați la adresa vanzari@mediafax.ro.
PROSPORT.RO
CANCAN.RO
GANDUL.RO